Diari Oficial de la Generalitat Valenciana


Sumari del DOGV 8634, del 13-09-2019 (2019/8546)

Informació pública del procediment de declaració d'incompliment i règim d'edificació forçosa sobre el solar situat al carrer de Guillem de Castro, 103 (expedient 03815-2019-6).
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8634

Data del DOGV
:   13-09-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/8546


Data del document
:   06-09-2019

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública del procediment de declaració d'incompliment i règim d'edificació forçosa sobre el solar situat al carrer de Guillem de Castro, 103 (expedient 03790-2019-6). [2019/8546]  
De conformitat amb el que disposa l'article 184 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, modificada per la Llei 1/2019, de 5 de febrer, l'ordre d'edificació s'ha de sotmetre a informació pública pel termini d'un mes mitjançant un anunci en el Diari Oficial de la Generalitat Valenciana i en un periòdic de la província d'àmplia difusió, i s'ha de notificar simultàniament o prèviament de manera expressa a la propietat i als titulars de drets reals, per la qual cosa es fa pública la informació següent.  
La tinenta d'alcalde de Manteniment i Obres d'Infraestructura/Planificació i Gestió Urbana/Relacions Institucionals, en virtut de la delegació conferida per la Resolució 142 de 17 de juliol de 2019, ha dictat la Resolució GL-542, de data 31 de juliol de 2019, que en la part dispositiva diu el següent:  
  
«Primer. Ordenar l'edificació als propietaris de la parcel·la situada al carrer de Guillem de Castro, 103, amb referència cadastral 49046458IY0488G2413TW, per haver superat el termini de dos anys per a edificar a què es referix l'article 179 de la LOTUP, que hauran de sol·licitar llicència i prestar garantia en els termes previstos en l'apartat segon.b de la part dispositiva d'aquesta proposta.  
Les condicions urbanístiques de la parcel·la on s'ordena l'edificació són les indicades en l'informe de circumstàncies urbanístiques que consta en l'expedient, que es resumixen en:  
Parcel·la: c/ Guillem de Castro, 103.  
Classificació: sòl urbà.  
Qualificació: CHP - 142 Centre Històric Protegit Ciutat Vella Velluters.  
Superfície: 182.42 m² residencial plurifamiliar.  
68.35 m² sistema general xarxa viària.  
Ús global: ús residencial.  
Altures permeses: 7.  
Aquesta parcel·la, amb referència cadastral 50257411YJ2752G-0009-FY, es troba inscrita en el Registre de la Propietat número 7 de València, en el tom 2939, llibre 339, foli 71, alta 2, finca número 14835 de la secció huitena, finca número 25882 de la secció tercera.  
La present ordre d'edificació implica per si mateix la inclusió en el Registre Municipal de Solars i Edificis a Rehabilitar, amb efectes merament declaratius i de publicitat; és a dir, qualsevol persona pot consultar el registre i, per tant, tindre coneixement de l'ordre d'edificació que pesa sobre la propietat.  
  
Segon. Notificar l'ordre d'edificació als propietaris i altres titulars de drets reals, que, en el termini de dos mesos comptats des de la notificació, poden optar per:  
1. Fer les al·legacions que consideren convenients.  
2. Comprometre's a sol·licitar llicència en un termini màxim addicional i improrrogable d'altres dos mesos i efectivament a edificar atorgant fiança del 5 % del cost de les obres mitjançant la presentació del projecte bàsic d'edificació preceptiu.  
3. Manifestar la seua voluntat d'adherir-se al règim concertat amb el promotor que siga seleccionat en concurrència pública en el règim de substitució forçosa regulat en aquesta llei, en la modalitat de pagament de parts de l'edificació en règim de propietat horitzontal, això sense declarar-ne l'incompliment.  
  
Tercer. Sotmetre l'ordre a informació pública pel termini d'un mes mitjançant un anunci en el DOGV i en un periòdic de la província d'àmplia difusió.  
  
L'expedient es troba a disposició de les persones interessades per a examinar-lo i consultar-lo en el Servei de Gestió del Centre Històric, situat a la segona planta del pati B, de l'edifici de l'antiga Fàbrica de Tabac, situat al carrer d'Amadeu de Savoia, 11, de València, així com en la web municipal del Registre municipal de solars i edificis a rehabilitar.  
  
Quart. Advertir-los que, en el cas que no sol·liciten la llicència i efectivament construïsquen o s'adherisquen a l'execució concertada, o si els informes tècnics i jurídics municipals impedixen la concessió de la llicència, el procediment de declaració d'incompliment continuarà amb les conseqüències segons l'article 184.5.b de la LOTUP, que amb caràcter general són les següents:  
1r. La inscripció en el registre municipal de solars i edificis a rehabilitar.  
2n. Minoració de l'aprofitament fins a un 50 %, d'acord amb les previsions de l'article 103.4 de la LOTUP.  
3r. Elecció del règim d'edificació forçosa mitjançant substitució forçosa, venda forçosa o expropiació forçosa, segons convinga als interessos públics.  
4t. Comunicació al Registre de la Propietat.  
  
Cinqué. Als efectes previstos en els articles 170 i 184.3 de la LOTUP, després de notificar-ho al propietari, inscriure l'immoble en el Registre municipal de solars i edificis a rehabilitar i comunicar aquesta resolució al Registre de la Propietat.  
  
  
Sisé. Traslladar aquesta resolució als serveis de llicències urbanístiques d'obres d'edificació, planejament, gestió urbanística i activitats.»  
  
València, 6 de setembre de 2019.- El secretari d'àrea I: Manuel Latorre Hernández.